Fermierii aruncă tone de legume în timp ce samsarii din piețe vând marfa cu 200% mai scumpă. „De trei zile arunc”
Ceapa verde a ajuns să fie cosită și aruncată la gunoi, arată fermierii supărați care au postat imaginile cu dezastrul din grădini pe rețelele sociale. Dar sunt zeci de tone de legume care sunt distruse și aruncate pe câmp, după ce fermierii nu reușesc să le mai vândă la piața de gros. Peste o sută de fermieri au aruncat în ultimele zile marfa rămasă nevândută. Clienții, cunoscuții samsari, nu mai vor să le cumpere marfa de când controalele ANAF s-au întețit și sunt obligați să prezinte acte. Asta arată, încă o dată, câte nereguli există în piețe și că mulți dintre samsari vând în ilegalitate.